Αλμύρα τσιγαριστή
Το ταπεινό χόρτο του καλοκαιριού, που τα τελευταία χρόνια έχει επανέλθει δυναμικά στο προσκήνιο, σε μια απλή αλλά θεσπέσια παρασκευή.
700 γρ. αλμύρα, καθαρισμένη από τα χοντρά κοτσάνια και χοντροκομμένη, 3 σκελίδες σκόρδου (ή όσο σας αρέσει), λιωμένες, 80 ml ελαιόλαδο, χυμός και ξύσμα από 1 μικρό βιολογικό λεμόνι (ή όσο θέλετε), χονδρό αλάτι, φρεσκοτριμμένο πιπέρι, 1 ντομάτα, με φλούδια και σπόρια, ψιλοκομμένη
Για να φτιάξουμε την αλμύρα τσιγαριστή, αρχικά ζεσταίνουμε, μια φαρδιά κατσαρόλα με χοντρό πάτο, σε δυνατή φωτιά και βάζουμε το λάδι και το σκόρδο. Το τσιγαρίζουμε για 1/2 λεπτό, ίσα-ίσα να αρωματιστεί το λάδι, αλλά να μη μαυρίσει το σκόρδο και πικρίσει. Βάζουμε την αλμύρα και την ανακατεύουμε για 6-7 λεπτά ή μέχρι να μαραθεί και να εξατμιστούν όσο γίνεται τα υγρά που θα βγάλει. Στη συνέχεια, αλατοπιπερώνουμε και προσθέτουμε τον χυμό και το ξύσμα του λεμονιού.Στο τέλος, προσθέτουμε τη ντομάτα, κάνουμε ένα γρήγορο ανακάτεμα και αποσύρουμε από τη φωτιά. Συνοδεύουμε, την τσιγαριστή αλμύρα, με προζυμένιο ψωμί και φέτα βαρελίσια ή τελεμέ.
Λεμόνι,Ντομάτα,Χορτοφαγικά